text: Røgudvikling hos Sydjyllands Postcenter
  08 maj 2012 kl. 08.20
  I nat rykkede Fredericia Brandvæsen ud til Sydjyllands Postcenter i Erritsø ved Fredericia.
  Kl. 4.15 blev brandvæsnet alarmeret af en automatisk brandalarm.
  Det røg kraftigt i en kælder, da brandvæsnet ankom. Det viste sig, at olie fra en kompressor var blevet opvarmet, og det gav røgudvikling.
  Olien blev nedkølet, og Fredericia Brandvæsen kunne vende hjem. Der skete ingen skader i kælderen, skriver Radio VLR.
  